Стефан Попов (плувец)
Стефан Попов (Замората) е български плувец, един от първите български състезатели по плуване.

Роден е на 14 март 1930 г. в София. Първият му треньор е Христофор Панайотов.

Замората е специалист по кроул, а дисциплината, в която е най-добър е 1500 метра свободен стил. Стефан Попов е трикратен шампион на България на 200, 400 и 1500 метра свободен стил през 1951 г. Спечелва и плувни маратони в Черно море. Плува за клубовете „Раковски“ и „Спартак“. Състезава се от 1946 до 1958 г.

През 1953 г. става един от първите спортисти удостоени със званието майстор на спорта по плуване в България.

След края на състезателната си кариера Стефан Попов – Замората завършва ВИФ през 1960 г. и става треньор в „Червено знаме“. От 1965 г. се завръща в „Спартак“.

Като треньор Стефан Попов подготвя огромен брой български състезатели по плуване, в т.ч. национални рекордьори и първенци.

Почива на 4 април 2004 г. в София.

Човекът, който е запознат най-много с историята на плуването и с „ерата“ на Замората е един от неговите ученици, Иван Цанов.

Източници 

Български плувци
Български треньори по плуване